text: Bankrøver truede sig til penge med stor kniv
  20 juli 2015 kl. 12.19
  En bankrøver truede sig til at ukendt beløb ved at true med en kniv i Arbejdernes Landsbank i Jernbanegade i Sønderborg mandag formiddag.
  Bankrøverier er ved at være en sjældenhed. Flere og flere bank-filialer er blevet penge-løse. Men i Sønderborg valgte en ca. 20-årig maskeret mand at gå ind i den store bank-afdeling på Jernbanegade. Han gik direkte til kassen, hvor han truede med kniven. Kniven havde et rødt skæfte, oplyser politiet.
  Røveren sagde ingenting under røveriet.
  Røveren beskrives som 180 centimeter og iført mørke bukser og mørk anorak. Han var maskeret. Det var muligvis en hvid skimaske.
  Efter røveriet løb manden ud af banken og ned ad Jernbanegade mod butikscentret Borgen.
  